ᱵᱮᱝᱜᱟᱞᱩᱨᱩ

ᱵᱮᱸᱜᱽᱞᱳᱨ/ᱵᱮᱝᱜᱟᱞᱩᱨᱩ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱠᱚᱨᱱᱟᱴᱚᱠ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱦᱚᱲ ᱮᱞ ᱫᱚ ᱘ ᱢᱤᱞᱤᱭᱚᱱ ᱠᱷᱚᱱ ᱦᱚᱸ ᱥᱟᱸᱜᱮ ᱢᱮᱱᱟᱜ ᱠᱚᱣᱟ ᱟᱨ ᱟᱢᱫᱟᱡᱽ ᱑᱑ ᱢᱤᱞᱤᱭᱚᱱ ᱟᱜ ᱢᱟᱦᱟᱱᱚᱜᱚᱨ ᱠᱟᱱᱟ, ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ ᱛᱮᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱟᱨ ᱢᱚᱬᱮᱭᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱨᱤ ᱜᱩᱴ ᱮ ᱵᱮᱱᱟᱣᱟ ᱾ ᱮᱛᱚᱢ ᱥᱤᱧᱚᱛ ᱨᱮ ᱫᱚᱠᱠᱚᱱ ᱯᱚᱴᱷᱟᱨ ᱨᱮ ᱫᱚᱨᱭᱟ ᱟᱴᱮᱫ ᱠᱷᱚᱱ ᱙᱐᱐ ᱢᱤᱴᱚᱨ (᱓,᱐᱐᱐ ᱯᱷᱤᱴ) ᱠᱷᱚᱱ ᱟᱹᱰᱤ ᱩᱥᱩᱞ ᱨᱮ ᱢᱮᱱᱟᱜ, ᱵᱮᱸᱜᱽᱞᱚᱨ ᱫᱚ ᱯᱩᱨᱟᱹ ᱥᱮᱨᱢᱟ ᱟᱡᱟᱜ ᱦᱟᱣᱮᱫ ᱦᱚᱭᱫᱟᱜ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱥᱤᱧᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱨᱮ ᱟᱹᱰᱤ ᱰᱮᱦᱮᱨ ᱜᱮᱭᱟ ᱾

 ᱪᱷᱟᱹᱴᱭᱟᱹᱨ 
ᱵᱮᱸᱜᱽᱞᱳᱨ ᱥᱚᱦᱚᱨ ᱨᱮᱱᱟᱜ ᱠᱚᱱᱱᱚᱲ ᱧᱩᱛᱩᱢ ᱫᱚ ᱵᱮᱝᱜᱟᱞᱩᱨᱩ ᱨᱮᱱᱟᱜ ᱤᱝᱞᱤᱥ ᱟᱹᱲᱟᱹ ᱠᱟᱱᱟ ᱾ ᱱᱮᱛᱟᱨᱟᱜ ᱵᱮᱝᱜᱟᱞᱩᱨᱩ ᱥᱚᱦᱚᱨ ᱨᱮ ᱠᱳᱰᱤᱜᱮᱦᱞᱞᱤ ᱥᱩᱨ ᱨᱮ ᱢᱤᱫᱴᱟᱹᱝ ᱟᱹᱛᱩ ᱧᱩᱛᱩᱢ ᱛᱟᱦᱮᱸ ᱠᱟᱱᱟ ᱟᱨ ᱑᱕᱓᱗ ᱥᱟᱞ ᱨᱮ ᱱᱚᱣᱟ ᱨᱮᱱᱟᱜ ᱛᱷᱟᱯᱚᱱ ᱚᱠᱛᱚ ᱨᱮ ᱠᱮᱢᱯᱮ ᱜᱚᱣᱰᱟ ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱵᱮᱝᱜᱟᱞᱩᱨᱩ ᱫᱚᱦᱚ ᱞᱟᱹᱜᱤᱫ ᱱᱚᱣᱟ ᱵᱮᱵᱷᱟᱨ ᱞᱮᱫ ᱛᱟᱦᱮᱸᱫ ᱾ "ᱵᱮᱝᱜᱟᱞᱩᱨᱩ" ᱧᱩᱛᱩᱢ ᱨᱮᱱᱟᱜ ᱡᱚᱛᱚ ᱠᱷᱚᱱ ᱯᱩᱭᱞᱩ ᱥᱟᱹᱠᱷᱭᱟᱹᱛ ᱫᱚ ᱙ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮᱱᱟᱜ ᱯᱟᱪᱮ ᱜᱟᱝᱜᱟ ᱨᱟᱡᱽᱵᱚᱝᱥᱚ ᱨᱤᱱᱤᱡ ᱵᱤᱨ ᱜᱚᱞᱞᱩ (ᱠᱚᱱᱱᱚᱰ: ವೀರಗಲ್ಲು; ᱥᱟᱦᱟᱵᱽᱫᱤᱠ ᱢᱮᱱᱮᱛ ᱫᱚ 'ᱦᱤᱨᱳ ᱥᱴᱳᱱ', ᱢᱤᱫ ᱡᱳᱰᱟ ᱟᱜ ᱥᱤᱠᱷᱱᱟᱹᱛ ᱨᱮᱱᱟᱜ ᱥᱟᱨᱦᱟᱣ ᱞᱟᱹᱜᱤᱫ ᱛᱮ ᱚᱞ ᱟᱠᱟᱱ ᱢᱤᱫ ᱥᱤᱞᱯᱷᱟ ᱨᱮ ᱧᱟᱢ ᱟᱠᱟᱱᱟ ᱾ ᱵᱮᱜᱩᱨ ᱨᱮ ᱧᱟᱢ ᱟᱠᱟᱱ ᱢᱤᱫ ᱢᱟᱨᱮ ᱠᱟᱱᱱᱟᱰᱟ ᱚᱞ ᱞᱮᱠᱟᱛᱮ, "ᱵᱮᱝᱜᱟᱞᱩᱨᱩ" ᱫᱚ ᱘᱙᱐ ᱥᱮᱨᱢᱟ ᱨᱮ ᱢᱤᱫ ᱞᱟᱹᱰᱷᱟᱹᱭ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾

 ᱱᱟᱜᱟᱢ 

 ᱚᱛᱱᱚᱜ 
ᱵᱮᱸᱜᱽᱞᱳᱨ ᱫᱚ ᱮᱛᱚᱢ ᱥᱤᱧᱚᱛᱤᱭᱟᱹ ᱠᱚᱨᱱᱟᱴᱚᱠ ᱨᱮᱱᱟᱜ ᱮᱛᱚᱢᱼᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱙᱐᱐ ᱢᱤᱴᱚᱨ (᱒,᱙᱕᱓ ᱯᱷᱤᱴ) ᱩᱥᱩᱞ ᱨᱮ ᱢᱮᱭᱥᱩᱨ ᱯᱟᱴᱷᱟᱨ (ᱢᱟᱨᱟᱝ ᱠᱨᱮᱴᱮᱥᱤᱭᱚᱥ ᱰᱮᱠᱠᱚᱱ ᱯᱟᱴᱷᱟᱨ ᱨᱮᱱᱟᱜ ᱢᱤᱫ ᱴᱚᱴᱷᱟ) ᱨᱮᱱᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ  ᱨᱮ ᱢᱮᱱᱟᱜᱼᱟ ᱾ ᱟᱨ ᱗᱔᱑ ᱜᱟᱺᱴ ᱠᱤᱞᱚᱢᱤᱴᱚᱨ (᱒᱘᱖ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱫᱟᱯᱟᱞ ᱟᱠᱟᱱᱟ ᱾ ᱵᱮᱸᱜᱽᱞᱳᱨ ᱥᱚᱦᱚᱨ ᱨᱮᱱᱟᱜ ᱰᱮᱦᱮᱨ ᱛᱮᱫ ᱴᱷᱟᱶ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱵᱮᱸᱜᱽᱞᱚᱨ ᱥᱚᱦᱨᱤ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱟᱨ ᱥᱩᱨᱥᱩᱯᱩᱨ ᱨᱮᱱᱟᱜ ᱫᱮᱦᱟᱛ ᱴᱚᱴᱷᱟ ᱫᱚ ᱵᱮᱸᱜᱽᱞᱳᱨ ᱫᱮᱦᱟᱛ ᱦᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱠᱚᱨᱱᱟᱴᱚᱠ ᱥᱚᱨᱠᱟᱨ ᱫᱚ ᱢᱟᱨᱮ ᱵᱮᱸᱜᱽᱞᱳᱨ ᱫᱮᱦᱟᱛ ᱦᱚᱱᱚᱛ ᱠᱷᱚᱱ ᱫᱚ ᱨᱟᱢᱱᱚᱜᱚᱨ ᱨᱮᱢᱟᱜ ᱱᱟᱣᱟ ᱦᱚᱱᱚᱛ ᱮ ᱵᱮᱱᱟᱣ ᱠᱮᱫᱟ ᱾

 ᱦᱚᱲ ᱮᱞ 

ᱵᱮᱸᱜᱽᱞᱳᱨ ᱥᱚᱦᱚᱨ ᱨᱮ ᱘,᱔᱔᱓,᱖᱗᱕ ᱦᱚᱲ ᱮᱞ ᱟᱨ ᱥᱚᱦᱨᱤ ᱜᱩᱴ ᱨᱮ ᱑᱐,᱔᱕᱖,᱐᱐᱐ ᱦᱚᱲ ᱮᱞ ᱥᱟᱶ ᱢᱤᱫ ᱢᱮᱜᱟᱥᱤᱴᱤ ᱠᱟᱱᱟ,Bangalore Metropolitan/City Population section of  ᱒᱐᱑᱑ ᱥᱟᱞ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱘.᱕ ᱢᱤᱞᱤᱭᱚᱱ ᱠᱷᱚᱱ ᱪᱮᱛᱟᱱ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱥᱟᱸᱜᱮ ᱮᱞ ᱟᱜ ᱥᱚᱦᱚᱨ ᱟᱨ ᱡᱮᱜᱮᱛ ᱨᱮᱱᱟᱜ ᱑᱘ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱮ ᱵᱮᱱᱟᱣᱟ ᱾ ᱑᱙᱙᱑ ᱟᱨ ᱒᱐᱐᱑ ᱥᱟᱞ ᱛᱟᱞᱟ ᱨᱮ ᱱᱟᱶᱟ ᱫᱤᱞᱞᱤ ᱛᱟᱭᱚᱢ ᱵᱮᱸᱜᱽᱞᱳᱨ ᱟᱹᱰᱤ ᱥᱚᱠᱛᱚ ᱩᱛᱷᱱᱟᱹᱣ ᱟᱜ ᱥᱤᱧᱚᱛᱤᱭᱟᱹ ᱢᱟᱦᱟᱱᱚᱜᱚᱨ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱜᱮᱞ ᱥᱮᱨᱢᱟ ᱚᱠᱛᱚ ᱓᱘% ᱜᱨᱚᱛᱷ ᱫᱚᱨ ᱛᱟᱦᱮᱸ ᱠᱟᱱᱟ ᱾ ᱵᱮᱸᱜᱽᱞᱳᱨ ᱨᱤᱱ ᱛᱟᱦᱮᱸ ᱦᱚᱲ ᱠᱚᱫᱚ ᱤᱝᱞᱤᱥ ᱛᱮ "ᱵᱮᱸᱜᱽᱞᱳᱨᱤᱭᱚᱸᱥ", ᱠᱚᱱᱱᱚᱲ ᱛᱮᱫᱚ "ᱵᱮᱸᱜᱽᱞᱩᱨᱤᱱᱟᱵᱟᱨᱩ" ᱟᱨᱵᱟᱝ "ᱵᱮᱸᱜᱽᱞᱩᱨᱤᱜᱟᱨᱩ" ᱟᱨ ᱦᱤᱱᱫᱤ ᱟᱨᱵᱟᱝ ᱩᱨᱫᱩ ᱛᱮᱫᱚ "ᱵᱟᱸᱜᱽᱞᱳᱨᱤ" ᱠᱚ ᱢᱮᱱᱟ ᱾ ᱮᱴᱟᱜ ᱯᱚᱱᱚᱛ ᱠᱚᱨᱤᱱ ᱦᱚᱲ ᱫᱚ ᱵᱮᱸᱜᱽᱞᱳᱨ ᱠᱚ ᱥᱮᱱ ᱟᱠᱟᱱᱟ, ᱚᱸᱰᱮ ᱠᱚ ᱯᱟᱲᱦᱟᱜ ᱠᱟᱱᱟ ᱟᱨᱵᱟᱝ ᱠᱟᱹᱢᱤ ᱠᱟᱱᱟ ᱠᱚ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱮᱸᱜᱽᱞᱳᱨ ᱨᱮ ᱗᱘.᱙% ᱦᱚᱲ ᱮᱞ ᱫᱚ ᱦᱤᱱᱫᱩ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱟᱵᱷᱮᱨᱮᱜᱽ ᱠᱷᱚᱱ ᱠᱟᱹᱡ ᱠᱚᱢ ᱜᱮᱭᱟ ᱾.Click on arrow adjacent to state Karnataka so that a Microsoft excel document is downloaded with district wise population of different religious groups. Scroll down to BBMP (M. Corp. + OG) in the document at row no. 596. ᱢᱩᱥᱟᱞᱢᱟᱱ ᱟᱜ ᱦᱚᱲ ᱮᱞ ᱫᱚ ᱑᱓.᱙% ᱢᱮᱱᱟᱜᱼᱟ, ᱱᱚᱣᱟ ᱫᱚ ᱚᱱᱟ ᱡᱟᱹᱛᱤᱭᱟᱹᱨᱤ ᱟᱵᱷᱮᱨᱮᱜᱽ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟ ᱾ ᱤᱥᱟᱹᱭ ᱟᱨ ᱡᱮᱭᱱ ᱟᱜ ᱦᱚᱲ ᱮᱞ ᱫᱚ ᱕.᱖% ᱟᱨ ᱑.᱐% ᱢᱮᱱᱟᱜᱼᱟ, ᱱᱚᱣᱟ ᱫᱚ ᱚᱱᱟ ᱡᱟᱹᱛᱤᱭᱟᱹᱨᱤ ᱟᱵᱷᱮᱨᱮᱜᱽ ᱥᱟᱞᱟᱜ ᱫᱩᱜᱩᱱᱟ ᱟ ᱾ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱙% ᱢᱮᱱᱟᱜᱼᱟ ᱾ ᱵᱮᱸᱜᱽᱞᱳᱨ ᱨᱮ ᱑᱐% ᱦᱚᱲ ᱮᱞ ᱫᱚ ᱡᱷᱩᱯᱲᱤ ᱨᱮᱠᱚ ᱛᱟᱦᱮᱸᱱᱟ ᱾ Census of India, 2001. 2006. Government of India

 ᱯᱟᱹᱨᱥᱤ 

ᱵᱮᱸᱜᱽᱞᱳᱨ ᱨᱮᱱᱟᱜ ᱟᱹᱢᱟᱹᱞᱮᱛ ᱯᱟᱹᱨᱥᱤ ᱫᱚ ᱠᱚᱱᱱᱚᱲ ᱠᱟᱱᱟ ᱱᱚᱣᱟ ᱫᱚ ᱔᱔.᱕% ᱦᱚᱲ ᱮᱞ ᱦᱚᱛᱮᱛᱮ ᱠᱚ ᱨᱟᱲᱟ ᱾ ᱫᱚᱥᱟᱨ  ᱟᱹᱰᱤ ᱢᱟᱨᱟᱝ ᱯᱟᱹᱨᱥᱤ ᱛᱟᱢᱤᱞ ᱠᱟᱱᱟ, ᱱᱚᱣᱟ ᱑᱕.᱐% ᱦᱚᱲ ᱮᱞ ᱦᱚᱛᱮᱛᱮ ᱠᱚ ᱨᱚᱲᱟ ᱾ ᱑᱔% ᱫᱚ ᱛᱮᱞᱩᱜᱩ, ᱑᱒% ᱫᱚ ᱩᱨᱫᱩ, ᱖% ᱫᱚ ᱦᱤᱱᱫᱤ, ᱓% ᱫᱚ ᱢᱟᱞᱟᱭᱟᱞᱟᱢ ᱟᱨ ᱒.᱐᱗% ᱫᱚ ᱢᱟᱨᱟᱴᱷᱤ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱨᱚᱲᱟ ᱾ See BBMP (M Corp. +OG) (Part) ᱵᱮᱸᱜᱽᱞᱳᱨ ᱨᱮ ᱨᱚᱲ ᱮᱫ ᱠᱚᱱᱱᱚᱲ ᱯᱟᱹᱨᱥᱤ ᱫᱚ 'ᱳᱞᱰ ᱢᱮᱭᱥᱩᱨ ᱠᱚᱱᱱᱚᱲ' ᱧᱩᱛᱩᱢᱟᱜ ᱢᱤᱫ ᱨᱩᱯ ᱠᱟᱱᱟ ᱚᱠᱚᱭ ᱵᱮᱵᱷᱟᱨᱮᱫ ᱠᱚᱨᱱᱟᱴᱚᱠ ᱨᱮᱱᱟᱜ ᱰᱮᱦᱮᱨ ᱛᱮᱫ ᱮᱛᱚᱢ ᱥᱮᱫ ᱨᱮᱦᱚᱸ ᱠᱚ ᱵᱮᱵᱷᱟᱨᱟ ᱾ ᱱᱚᱣᱟ ᱫᱚ ᱢᱤᱫ ᱞᱚᱠᱟᱞ ᱨᱚᱲ, ᱡᱟᱦᱟᱸ ᱵᱮᱸᱜᱽᱞᱚᱨ ᱠᱚᱱᱱᱚᱲ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱵᱮᱸᱜᱽᱞᱳᱨ ᱟᱨ ᱥᱩᱨᱥᱩᱯᱩᱨ ᱨᱮᱱᱟᱜ ᱢᱮᱭᱥᱩᱨ ᱴᱚᱴᱷᱟ ᱨᱮ ᱡᱩᱣᱟᱹᱱ ᱠᱚ ᱛᱟᱞᱟ ᱨᱮ ᱨᱚᱲ ᱟᱠᱚ ᱾

 ᱠᱟᱹᱣᱰᱤ ᱟᱹᱨᱤ 
ᱵᱮᱸᱜᱽᱞᱳᱨ ᱫᱚ ᱥᱤᱧᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱥᱚᱠᱛᱚ ᱵᱟᱲᱦᱟᱜᱟᱜ ᱢᱟᱦᱟᱱᱚᱜᱚᱨ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱜᱩᱴ ᱟᱭᱤᱴᱤ ᱮᱠᱥᱯᱚᱨᱴ ᱨᱮ  ᱵᱮᱸᱜᱽᱞᱳᱨ ᱨᱮᱱᱟᱜ ᱮᱱᱮᱢ ᱫᱚ ᱓᱘% ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱠᱟᱹᱣᱰᱤ ᱟᱹᱨᱤ ᱢᱩᱬ ᱞᱮᱠᱟᱛᱮ ᱥᱮᱵᱟᱜ ᱚᱨᱤᱭᱮᱱᱴᱮᱰ ᱟᱨ ᱤᱱᱰᱟᱥᱴᱨᱤᱭᱟᱞᱤᱡᱮᱰ ᱢᱮᱱᱟᱜᱼᱟ ᱾ᱵᱮᱸᱜᱽᱞᱳᱨ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱨᱮ ᱤᱱᱯᱷᱚᱨᱢᱮᱥᱚᱱ ᱴᱮᱠᱱᱚᱞᱚᱡᱤ, ᱴᱮᱠᱤᱠᱚᱢᱭᱩᱱᱤᱠᱮᱥᱚᱱ, ᱵᱟᱭᱚᱴᱮᱠᱱᱚᱞᱚᱡᱤ, ᱢᱮᱱᱩᱯᱷᱮᱠᱪᱟᱨᱤᱝ ᱟᱨ ᱤᱱᱰᱟᱥᱴᱨᱤᱡᱽ (ᱤᱞᱮᱠᱴᱨᱚᱱᱤᱠ, ᱢᱟᱥᱤᱱᱟᱨᱤᱢ ᱤᱞᱮᱠᱴᱨᱤᱠᱟᱞ, ᱚᱴᱚᱢᱚᱵᱟᱭᱤᱞ, ᱯᱷᱩᱰ ᱟᱨ ᱵᱮᱵᱽᱨᱤᱡᱽ) ᱴᱚᱴᱷᱟ ᱮᱢᱟᱱ ᱮᱱᱮᱢ ᱢᱮᱱᱟᱜᱼᱟ ᱾ ᱵᱮᱸᱜᱽᱞᱳᱨ ᱥᱩᱨᱥᱩᱯᱩᱨ ᱨᱮᱱᱟᱜ ᱢᱩᱬ ᱠᱟᱹᱨᱜᱟᱲ ᱴᱚᱴᱷᱟ ᱫᱚ ᱚᱫᱩᱜᱳᱰᱤ, ᱵᱤᱫᱟᱫᱤ, ᱵᱳᱢᱢᱚᱱᱦᱚᱞᱞᱤ ᱠᱟᱱᱟ ᱾ ᱵᱳᱢᱢᱟᱥᱟᱸᱫᱽᱨᱟ, ᱰᱚᱢᱞᱩᱨ, ᱦᱩᱰᱤ, ᱣᱚᱦᱟᱭᱤᱴᱯᱷᱤᱞᱰ, ᱰᱳᱰᱰᱟᱵᱚᱞᱞᱟᱯᱩᱨᱟ, ᱦᱳᱥᱠᱳᱴᱮ, ᱵᱤᱥᱮᱴᱴᱤᱦᱚᱞᱞᱤ, ᱭᱮᱞᱚᱦᱚᱸᱠᱟ, ᱤᱞᱮᱠᱴᱨᱚᱱᱤᱠ ᱥᱚᱦᱚᱨ, ᱯᱤᱱᱭᱟ, ᱠᱨᱤᱥᱱᱚᱨᱟᱡᱽᱯᱩᱨᱚᱢ, ᱵᱮᱞᱚᱱᱫᱩᱨ, ᱱᱚᱨᱥᱟᱯᱩᱨᱟ, ᱨᱟᱡᱟᱡᱤᱱᱚᱜᱚᱨ, ᱢᱤᱦᱟᱫᱮᱵᱽᱯᱩᱨᱟ ᱮᱢᱟᱱ ᱾ ᱵᱮᱸᱜᱽᱞᱳᱨ ᱫᱚ ᱜᱚᱲᱚ ᱵᱮᱯᱟᱨ ᱴᱷᱟᱶ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱢᱩᱢᱵᱟᱭ, ᱫᱤᱞᱞᱤ, ᱠᱚᱞᱠᱟᱛᱟ ᱟᱨ ᱪᱮᱱᱱᱟᱭ ᱛᱟᱭᱚᱢ ᱯᱷᱚᱨᱪᱭᱩᱱ ᱠᱚᱢᱯᱟᱹᱱᱤ ᱭᱟᱜ ᱰᱮᱦᱮᱨ ᱠᱷᱚᱱ ᱰᱮᱦᱮᱨ ᱮᱞᱮᱞ ᱨᱮᱱᱟᱜ ᱦᱚᱥᱴᱤᱝ ᱨᱮ ᱥᱤᱧᱚᱛ ᱨᱮᱱᱟᱜ ᱢᱚᱬᱮᱭᱟᱜ ᱥᱚᱦᱚᱨ ᱠᱟᱱᱟ ᱾

ᱥᱚᱦᱚᱨ ᱫᱚ ᱡᱤᱞᱤᱧ ᱚᱥᱟᱨ ᱞᱮᱠᱟᱛᱮ ᱮᱥᱤᱭᱟ ᱨᱮᱱᱟᱜ ᱥᱤᱞᱤᱠᱚᱱ ᱵᱷᱮᱞᱤ ᱞᱮᱠᱟᱛᱮ ᱠᱚ ᱢᱟᱱᱟᱣᱟ, ᱪᱮᱫᱟᱜ ᱪᱮ ᱵᱮᱸᱜᱽᱞᱳᱨ ᱫᱚ ᱟᱹᱰᱤ ᱢᱟᱨᱟᱝ ᱟᱭᱤᱴᱤ ᱦᱟᱵᱽ ᱢᱮᱱᱟᱭᱟ ᱾ ᱤᱱᱯᱷᱚᱥᱤᱥ, ᱣᱤᱯᱨᱳ, ᱢᱟᱭᱤᱸᱰᱴᱨᱤ, ᱮᱢᱯᱷᱮᱥᱤᱥ, ᱯᱷᱞᱤᱯᱠᱟᱨᱴ, ᱢᱤᱱᱛᱨᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱵᱮᱸᱜᱽᱞᱳᱨ ᱨᱮ ᱢᱮᱱᱟᱜᱼᱟ ᱾

 ᱦᱮᱡ ᱥᱮᱱ 
 ᱩᱰᱟᱹᱱ ᱦᱟᱦᱟᱨ 

ᱵᱮᱸᱜᱽᱞᱳᱨ ᱨᱮᱱᱟᱜ ᱠᱮᱢᱯᱮᱜᱚᱰᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱟᱹᱰᱤ ᱥᱩᱨ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱱᱚᱣᱟ ᱥᱚᱦᱚᱨ ᱛᱟᱞᱢᱟ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ (᱒᱕ ᱢᱤᱞ) ᱥᱟᱺᱜᱤᱧ ᱨᱮ ᱫᱮᱵᱚᱱᱦᱚᱞᱞᱤ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱢᱟᱬᱟᱝ ᱵᱮᱸᱜᱽᱞᱳᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱚ ᱢᱮᱛᱟᱜᱼᱟ ᱛᱟᱦᱮᱸᱫ ᱾ ᱩᱰᱟᱹᱱ ᱰᱟᱹᱦᱤ ᱫᱚ ᱒᱔ ᱢᱮ ᱒᱐᱐᱘ ᱥᱟᱞ ᱠᱷᱚᱱ ᱪᱟᱪᱞᱟᱣ ᱮᱦᱚᱵ ᱟᱠᱟᱱᱟ ᱟᱨ ᱜᱤ.ᱵᱷᱤ.ᱠᱮ ᱜᱩᱴ ᱟᱜ ᱟᱹᱭᱩᱨ ᱛᱮ ᱢᱤᱫ ᱠᱚᱱᱥᱚᱨᱴᱤᱭᱚᱢ ᱦᱚᱛᱮᱛᱮ managed ᱢᱤᱫ ᱯᱨᱟᱵᱷᱮᱴ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱯᱟᱥᱮᱱᱡᱚᱨ ᱦᱮᱡ ᱥᱮᱱ ᱟᱨ ᱮᱭᱟᱨ ᱴᱨᱮᱯᱷᱤᱠ ᱢᱚᱵᱽᱢᱮᱱᱴ (ᱮᱴᱤᱥᱤ) ᱨᱮ ᱫᱤᱞᱞᱤ ᱟᱨ ᱢᱩᱢᱵᱟᱭ ᱛᱟᱭᱚᱢ ᱥᱤᱧᱚᱛ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱵᱤᱡᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Bruhat Bengaluru Mahanagara Palike 
 Official website of Bangalore Development Authority 

 "Bengaluru"—Encyclopædia Britannica entry


ᱛᱷᱚᱠ:1537 establishments in India
ᱛᱷᱚᱠ:ᱵᱮᱸᱜᱽᱞᱳᱨ ᱥᱚᱦᱨᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱥᱚᱦᱚᱨ ᱠᱚ
Category:High-technology business districts in India
Category:Indian capital cities
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
Category:Populated places established in 1537
Category:Geographical articles missing image alternative text